《惜红衣 残荷和江子愚》
清代·张慎仪

瑟瑟西风，无端吹坠，半池红腻。惨绝舞衣，犹向曲阑依。

零香剩粉，浑不似、旧时妩媚。知否。花底双鸳，也为花蕉萃。

清盟易替。芳梦难回，寥寥甚无俚。愁丝几缕，梏入秋心里。

剩有荒黄月，只炤枯槃铅涕。且摘将紫菂，权当作相思子。

作者简介：1846-1921，字淑威，号薆园，一号芋圃，成都人。著有《续方言新校补》、《方言别录》、《蜀方言》等，有《今悔庵词》。